Carpinteria (Kalifornio)

Carpinteria [karpinteRIa] (el hispana carpintería (ĉarpentejo)) estas malgranda marborda urbo de la sudoriento de la Kantono Santa Barbara, Kalifornio, Usono, oriente de Santa Barbara kaj nordokcidente de Ventura. Estis 13,040 loĝantoj laǔ la censo de 2010.

La strando Carpinteria Beach famas pro sia milda deklivo kaj trankvilaj ondoj en certaj sablareoj, sed ankaŭ eblas surfi en kelkaj el pli rokecaj areoj. Fokoj kaj marleonoj povas esti vidataj en la areo el Decembro al Majo ĉe birdarejo  en la najbaraj Carpinteria Bluffs,   same kiel foje iu griza baleno. Tajdujoj enhavas marstelojn, maranemonojn, krabojn, helikojn, polpojn kaj eĥinojn. Eblas maraton-longa promenado norde de la birdorokaro laŭlonge de la strando ĝis la haveneto Stearns Wharf en Santa Barbara, kvankam ĝi estas irebla nur dum malalta tajdo. Estas populara kampadejo apud la strando. Eblas birdumado ĉe la Karpinteria Salmarĉa Rezervejo , establita en 1977 kaj administrata de la Naturrezerveja Sistemo de la Universitato de Kalifornio.

 Notoj 

Kategorio:Urboj de Kalifornio
Kategorio:Administraj unuoj fonditaj en 1965